бл҃гознамени́тый де́нь пра́здника на́шегѡ, востру́бимъ духо́вною цѣвни́цею: я́же бо ѿ сѣ́мене дв҃дова дне́сь ражда́ется мт҃и живота̀, тьму̀ разрѣша́ющи, ада́мово ѡбновле́ніе, и є́ѵино воззва́ніе, и нетлѣ́нія исто́чникъ, тлѝ премѣне́ніе: єя́же ра́ди мы̀ ѡбожи́хомся, и ѿ сме́рти изба́влени бы́хомъ, и возопіи́мъ то́й съ гавріи́ломъ вѣ́рніи: ра́дуйся бл҃года́тная, гдс̑ь съ тобо́ю, тебѐ ра́ди да́руя на́мъ ве́лію млс̑ть